
 22.12.2011
 BG
 Официален вестник на Европейския съюз
 L 341/33
 РЕГЛАМЕНТ ЗА ИЗПЪЛНЕНИЕ (ЕС) No 1368/2011 НА КОМИСИЯТА
 от 21 декември 2011 година
 за изменение на Регламент (ЕО) No 1121/2009 за определяне на подробни правила за прилагане на Регламент (ЕО) No 73/2009 на Съвета по отношение на схемите за подпомагане на земеделски производители, посочени в дялове IV и V от посочения регламент, и на Регламент (ЕО) No 1122/2009 за определяне на подробни правила за прилагане на Регламент (ЕО) No 73/2009 на Съвета относно кръстосано спазване, модулация и интегрираната система за администриране и контрол по схемите за директно подпомагане на земеделски производители, предвидени за посочения регламент, както и за прилагане на Регламент (ЕО) No 1234/2007 на Съвета относно кръстосано спазване по предвидената схема за подпомагане на лозаро-винарския сектор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) No 1290/2005, (ЕО) No 247/2006, (ЕО) No 378/2007 и за отмяна на Регламент (ЕО) No 1782/2003 (1), и по-специално член 142, букви в), л) и н) от него,
 като имат предвид, че:
 (1)
 Въз основа на придобития опит, и по-специално на направените подобрения в системите за подпомагане, които националните администрации използват при изпълнението на Регламент (ЕО) No 1121/2009 на Комисията (2) и Регламент (ЕО) No 1122/2009 на Комисията (3), е целесъобразно подобряване и опростяване на посочените два регламента по отношение на управлението на директните плащания и проверките, свързани с тях.
 (2)
 В съответствие с член 16, параграф 3, втора алинея от Регламент (ЕО) No 1122/2009 държавите-членки могат да използват данните, съдържащи се в компютризираната база данни на системата за идентификация и регистрация на едър рогат добитък за целите на заявленията за помощ за едър рогат добитък. Уместно е да се въведе пояснение относно началото на периода на задържане, който се прилага в съответствие с член 61 от Регламент (ЕО) No 1121/2009, когато държавите-членки са се възползвали от тази възможност. Освен това, за целите на опростяването, на тези държави членки следва да се даде възможност да заменят подаването на заявление съгласно член 62 от посочения регламент с подаването на декларация за участие. Поради това Регламент (ЕО) No 1121/2009 следва да бъде съответно изменен.
 (3)
 Някои определения, посочени в Регламент (ЕО) No 1122/2009, следва да бъдат актуализирани. Освен това, считано от 2012 г,. ще бъде въведено отделното плащане за меки плодове, предвидено в член 129 от Регламент (ЕО) No 73/2009. От това следва, че определението за схеми за помощи, свързани с площи, съответно следва да бъде изменено и следва да бъдат взети мерки за създаването на съответстваща процедура за кандидатстване.
 (4)
 Съгласно член 11, параграф 2 от Регламент (ЕО) No 1122/2009 държавите-членки трябва да определят крайна дата за подаване на единно заявление. След подаване на единното заявление земеделските стопани имат възможност да променят своите заявления в сроковете, установени